《次鰕妾岸（常熟州）》
元代·王逢

朝辞凤巢村，晚次鰕妾岸。
起望大角间，太白光有烂。
方罹杜陵苦，未已崔旰乱。
鬓毛掠蝙蝠，竹里鸣鹖輶。
同曹迫忧悸，相视名错唤。
前途非乐土，殊昧贤达算。
谁家缭崇垣，轴轳卧井幹。
余歌久凄惋，酣宴同清晏。
宁知楚幕乌，不寤吴宫燕。
萧晨理舟楫，回首重悲叹。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。